**JEGYZŐKÖNYV**

**az Etyek Községi Sportegyesület 2017. 07. 19. napján megtartott rendkívüli közgyűlésről**

**Helye:** 2091 Etyek Öreghegyi út /Molnár Béla Sportcentrum/

**Ideje:** 2017. július 19. 18:00

**Jelen vannak**: a mellékelt jelenléti ív szerint: 10 fő

**Levezető elnök:** Hargitai Zoltán

**Jegyzőkönyvvezető:** Ferenc Istvánné

**Jegyzőkönyv-hitelesítő:** Danczinger Géza

**Jegyzőkönyv-hitelesítő:** Lénárt Bálint

**Napirendi pontok:**

1. Alapszabály módosítás
2. Egyebek

Hargitai Zoltán a sportegyesület elnöke, köszönti a megjelenteket és javaslatot tesz a levezető elnök személyére. Levezető elnöknek javasolja saját magát, melyet a megjelent tagság egyhangú szavazással, ellenszavazat és tartózkodás nélkül elfogad. Javaslatot tesz a jegyzőkönyvvezető személyére, melyet a tagság egyhangú szavazással, ellenszavazat és tartózkodás nélkül elfogad. Javaslatot tesz a jegyzőkönyv hitelesítők személyére, melyet a tagság egyhangú szavazással, ellenszavazat és tartózkodás nélkül elfogad.

A levezető elnök ismerteti a napirendi pontokat, melyeket a jelenlévők egyhangúan elfogadtak. Megállapítja, hogy a megjelentek száma nem éri el a határozatképességhez szükséges létszámot, ezért megismételt közgyűlést kell tartani, mely az alapszabály értelmében a megjelentek számaránya tekintetében határozatképes.

**Megismételt közgyűlés**

**Helye:** 2091 Etyek Öreghegyi út /Molnár Béla Sportcentrum/

**Ideje:** 2017. július 19. 18 óra 30 perc

**Jelen vannak**: a mellékelt jelenléti ív szerint: 10 fő

**Napirendi pontok:**

**1. Alapszabály módosítása (csatolva)**

Hargitai Zoltán (elnök) ismerteti a kialakult helyzetet, miszerint a Székesfehérvári Törvényszék hiánypótlásra szólította fel egyesületünket az Alapszabály módosítása tekintetében. Felolvassa az elnökség által javasolt módosított alapszabályt. A januári Közgyűlés által elfogadott változtatások megmaradnának egy két technikai módosításra volt csak szükség.

Kérdés, hozzászólás:

* **Lénárt Bálint:** Miért nem tudunk, rendes Alapszabályt készíteni miért kell mindig változtatgatni?
* **Hargitai Zoltán válaszol:** Sajnos a Bírósági szabályozás eltérően értelmez bizonyos dolgokat akár megyénként eltérően is, ami egyiknek jó az a másiknak nem.

Probléma az is hogy nincs egy jól használható sablon, ami alapján kidolgozható lenne, és minden sportegyesület egyéni lehetőségekkel és alapokkal rendelkezik, amihez hozzá kell illeszteni a mindig változó jogi szabályozásokat.

* **Ferencz István:** Mi lesz, ha ezt sem fogadják el?
* **Hargitai Zoltán válaszol:** Szerencsére a megváltozott jogi szabályozás kedvezően alakult, így a Székesfehérvári Törvényszék csak egyszer szólíthat föl hiánypótlásra ezután köteles elfogadni a változtatásainkat.
* További kérdés, hozzászólás nincs.

*Szavazás:* *9 igen*

 *0 nem*

 *1 tartózkodás*

***A szavazás értelmében a közgyűlés elfogadta, és jóváhagyta az új Alapszabályt.***

***1/2017.(07.19.) Kgy.sz. határozat***

**2. Egyebek**

 **Máté Miklós:** Hogyan alakulnak a tagdíj befizetések és mi lesz azokkal, akik eddig nem fizették be?

 **Hargitai Zoltán válaszol:** Sajnos a tagdíjbefizetésekkel évek óta probléma van a vezetőség mindig türelmes és toleráns volt, de amennyiben a most elfogadott új Alapszabályt a Törvényszék jóváhagyja érvényesíteni, fogjuk a benne foglaltakat.

További kérdés, hozzászólás, felszólalás nincs.

Hargitai Zoltán (elnök) megköszöni a megjelent tagságnak a jelenlétét, és bezárja a közgyűlést.

kmf

………………………… …………………………

 Hargitai Zoltán Ferenc Istvánné

*levezető elnök* *jegyzőkönyvvezető*

 ………………………… …………………………

 Danczinger Géza Lénárt Bálint

 *jegyzőkönyv hitelesítő* *jegyzőkönyv hitelesítő*